Burton Dreben

Filòsof e matemàtich.
Burton Dreben a l'era nassù a Boston dël 1927.
A l'era laureasse a lë Harvard College dël 1949.
Apress a l'é stàit professor ëd filosofìa a Harvard fin-a al 1990; dël 1991 a l'é trasferisse, sempe 'me professor ëd filosofìa, a l'Università ëd Boston.

Dreben a l'ha travajà an sël problema decisional për la lògica dël prim órdin.
Ant j'agn 1960, con dij colaborador, a l'ha dëscoatà ij bàilo ant la dimostrassion d'Herbrand ëd sò teorema e a l'ha coregiùje 'me ch'a l'era possìbil.
A l'é stàit un dij pionié e un përsonage amportant ant lë studi stòrich dla filosofìa analìtica e la stòria dla lògica moderna.

A l'é stàit ëdcò redator dl'arvista The Journal of Symbolic Logic e mansé dl'Assossiassion ëd Lògica Simbòlica.

Burton Dreben a l'é mòrt ëd linfòma a j'11 ëd luj 1999.

Euvre prinsipaj
The decision problem: solvable classes of quantificational formulas (con Warren Goldfarb, 1979).

Dreben, Burton
Dreben, Burton